Misc | Protea Boekhuis
Kom luister na Arnon Grunberg in gesprek met Lina Spies by Protea Boekwinkel Stellenbosch
by Protea Boekhuis on Oct 16th, 2015 Tweet
Protea Boekhuis en SASNEV – Die Suid-Afrikaanse Sentrum vir Nederland en Vlaandere – nooi jou graag na ‘n boekgesprek met die bekroonde Nederlandse skrywer, Arnon Grunberg.
Lina Spies, wat verantwoordelik was vir die vertaling van Grunberg se bekroonde roman Tirza, sal die gesprek lei op Donderdag, 22 Oktober by Protea Boekwinkel Stellenbosch. Die geleentheid begin om 18:30. RSVP teen Dinsdag, 20 Oktober.
Datum: Donderdag, 22 Oktober 2015
Plek: Protea Boekwinkel Stellenbosch
Gespreksgenoot: Lina Spies
RSVP: Eureka Barnard, eureka@sasnev.co.za, 021 531 5831
Vir meer besonderhede oor Tirza, lees Spies se LitNet-opstel oor die temas en gebeurtenisse in die roman:
Arnon Grunberg se roman Tirza is in drie afdelings verdeel: 1. “Die huur”; 2. “Die offer”; 3. “Die woestyn”. Dié titels slaan op die sentrale gebeurtenis binne die verloop van die verhaal wat vertel word.
Die lewe self is die bron van die vertelkuns, maar uiteraard gaan dit in ’n roman oor die lewe soos wat dit vergestalting vind deur wat met bepaalde mense in ’n sekere tyd op ’n sekere plek gebeur. Aan die grond van die verhaal lê ’n aaneen­skakeling van ’n reeks geselekteerde gebeurtenisse. Tussen die aanvang en die slot van die verhaal weerspieël dié gebeurtenisse ’n kontinue samehang (Lämmert 1968:26). Die verteller het ’n oorsigtelike blik op die gebeure. Hy weet waartoe die gebeure lei en wat aan die slot gebeur en met antisipasies (vooruitskouings) en retroversies (terugskouings) bewerkstellig hy die skakeling van gebeure met mekaar tot ’n sinvolle geheel.
Tirza deur Arnon Grunberg, vertaal deur Lina Spies
Read “Mrs Obama’s Garden” and “A Silver Spoon” – Two Short Stories by Karina M Szczurek
by Protea Boekhuis on Jun 10th, 2015 Tweet
Karina M Szczurek is a writer of short stories, book reviews, tweets, essays, and poetry. Originally from Poland – and after having lived in Austria, USA and Wales – Szczurek settled in Cape Town, South Africa ten years ago.
Her first novel, Invisible Others, is set against the stark beauty of contemporary Paris and tells a story of loss, intimacy, and the inability to communicate despite best intentions. This provocative, sensual and fiercely honest novel was included in the longlist for the 2015 Sunday Times Barry Ronge Fiction Prize.
Read two excerpts from Invisible Others for a taste of Szczurek’s long-form fiction writing:
Excerpt: A Serendipitous Meeting in Invisible Others by Karina M Szczurek
“He repeats the endearment and she seems to relax”: An excerpt from Invisible Others by Karina M Szczurek
Earlier this year Szczurek shared two short stories on her blog which she had originally written for By. Both stories are set around Christmas, but that does not mean you can’t read them in June!
Snuggle up and enjoy “Mrs Obama’s Garden” and “A Silver Spoon”:
Mrs Obama’s Garden
Zuki surveyed the scene before her. Nkosi had just come back from one of his ‘trips to town’, as he and his buddies called their looting excursions to the affluent suburbs of the city.
Keep reading: Karina Magdalena
Skrywers, medewerkers en vriende van Protea Boekhuis vier nóg ’n suksesvolle jaar
by Protea Boekhuis on Jun 5th, 2015 Tweet
Die jaarlikse Protea Boekhuis-skrywersfunksie het gisteraand by Delvera Wynlandgoed buite Stellenbosch plaasgevind. Skrywers, medewerkers, personeel en vriende van die uitgewershuis het heerlik saam gekuier om die soet vrugte van die afgelope jaar te vier.
Nicol Stassen, besturende direkteur van Protea Boekhuis en outeur van onder meer Die Dorslandtrek: 1874 – 1881, het verslag gelewer oor die suksesse van die laaste twaalf maande en beaam dat hierdie uitgewery beslis saam met die groot honde kan blaf.
Protea Boekhuis is die enigste groterige Afrikaanse uitgewer wat nie aan ‘n mediagroep of groot organisasie behoort nie. Dit beteken egter nie dat ons nie met die grootkoppe meeding nie, het Stassen gemaan. So lyk Protea se posisie op die ranglys vir verskeie genres:
Alle genres: 16
Volwasse fiksie: 11
Volwasse nie-fiksie: 16
Kinderboeke – alle genres: 7
Afrikaanse uitgewers – algemeen: 3, naas LAPA en NB-Uitgwers
In die laaste jaar het 80 boeke by Protea Boekhuis verskyn. Die uiteensetting van dié boeke lyk só:
48 Kinder en jeug
6 Ander / Nie-fiksie
Van hierdie titels is ‘n allemuntige 50 publikasies vertalings uit Engels (24), Nederlands (13), Duits (5), Frans (3) en een ander taal. Daar het ook 4 vertalings uit Afrikaans na Engels verskyn. Hierdie syfers bevestig dat Protea Boekhuis spreek tot die internasionale mark en ‘n vinger op die internasionale boekwêreld hou.
Protea Boekhuis kon in die laaste jaar met verskeie skrywersprestasies spog, waaronder:
Karel Schoeman se benoeming vir die 2014 Sunday Times Alan Patonprys vir Portrait of a Slave Society en kykNET-Rapportprys vir Here en boere: Die kolonie aan die Kaap onder die Van der Stels
Daniel Hugo se SA Akademieprys vir Sprakeloos
Kobus Geldenhuys se Elsabe Steenbergprys vir vertaalde kinder-en jeugliteratuur in Afrikaans vir Hoe om Drakonees te praat
Nicola Hanekom se bekroning met die Eugène Maraisprys vir Die pad byster
Albert Grundlingh se Stalsprys vir geskiedenis
Karina M Szczurek was gelanglys vir die 2015 Sunday Times Barry Ronge Fiksieprys vir Invisible Others
Loer na foto’s van die spoggeleentheid:
Protea Boekhuis het nóg 'n suksesvolle jaar gevier met 'n feesmaal by Delvera Wynlandgoed. Skrywers, medewerkers en kollegas het saam 'n glasie geklink op Protea.
Posted by Protea Boekhuis on Thursday, 4 June 2015
Helené Prinsloo (@helenayp) het regstreeks vanaf die geleentheid met #livebooks getwiet:
Twee heerlike feestafels vir @ProteaBoekhuis se jaarlikse skrywersfunksie #livebooks pic.twitter.com/FYxZkLj4AT
— Helené Prinsloo (@helenayp) June 4, 2015
Nicol Stassen verwelkom al die @ProteaBoekhuis medewerkers, bedank hul vir getroue ondersteuning #livebooks
"Wat noem jy 'n vrou wat so hard soos 'n man werk? Lui!" – Stassen grap, maar bedank sy wonderlike span van @ProteaBoekhuis #livebooks
.@ProteaBoekhuis het vroeër vanjaar boek nr900 gepubliseer – Stassen sien uit na nr1000 met volgende jaar se funksie #livebooks
Vertaling, geskiedenis, kinderboeke, selfs dramas en romans – @ProteaBoekhuis gee verskeie genres uit, dié is hul sterkpunte #livebooks
Nicol Stassen: Dit is lekker om te wéét dat @ProteaBoekhuis ook saam met die groot honde kan blaf #livebooks
Nou sit ons aan vir 'n heerlike buffet, van mossels tot pastaslaai! #livebooks pic.twitter.com/VfuCwbKrgR
Volg Helené Prinsloo (@helenayp) op Twitter vir nog twiets!
Portrait of a Slave Society: The Cape of Good Hope, 1717 – 1795 deur Karel Schoeman
Here en boere: Die kolonie aan die Kaap onder die Van der Stels, 1679-1712 deur Karel Schoeman
Sprakeloos deur Tom Lanoye, vertaal deur Daniel Hugo
Die pad byster deur Nicola Hanekom
Potent Pastimes: Sport and leisure practices in modern Afrikaner history deur Albert Grundlingh
Invisible Others deur Karina M Szczurek
Potgooi: Pieter van Zyl lees Hennie Aucamp se kortverhaal, “Die nag van die ooms”
by Protea Boekhuis on Nov 5th, 2014 Tweet
Margot Luyt het onlangs vir Pieter van Zyl genooi om een van Hennie Aucamp se kortverhale op RSG se Kortom-program voor te lees. “Een van die meesters van die kortverhaal is natuurlik Hennie Aucamp,” het Luyt vertel.
Van Zyl het “Die nag van die ooms” voorgelees. In hierdie verhaal word ’n jong man wakker na ’n angsdroom en sy pa vra vir hom, “Wat is dit tog, my arme kind?” Na ’n teug aan sy sigaret word die man koud wanneer hy onthou dat sy pa dood is. In die wakende droom onthou die man al die ooms van die poort wat reeds gesterf het.
Aucamp se laaste publikasie, ‘n bundel kwatryne, Skulp, het kort voor sy sterfte by Protea Boekhuis verskyn.
Koffer in Berlyn: Essays oor kabaret deur Hennie Aucamp
Teen die lig deur Hennie Aucamp
Woerts in die hoekie deur Hennie Aucamp, Diek Grobler
Lendetaal: Homoërotiek in die kunste en in die letterkunde deur Hennie Aucamp
Oor en weer deur Hennie Aucamp
Die Huis van die digter: En ander liefdesverhale deur Hennie Aucamp
Ghoera: Afrika-verse vir kinders deur Hennie Aucamp, geïllustreer deur Zakkie Eloff
Philip de Vos oor sy nuwe radioreeks: “Op die ou end is Schubert sy musiek – en sy musiek is Schubert”
by Protea Boekhuis on Oct 17th, 2014 Tweet
Philip de Vos se jongste radioreeks, oor die Oostenrykse komponis Franz Schubert, het hierdie maand op RSG begin speel en word elke Sondag tussen 10:00 en 11:00 uitgesaai.
De Vos het met Netwerk24 se Willem de Vries gesels oor sy jongste musiekprogram waarin die luisteraars saam met hom die lewe en werk van Schubert kan ontdek. Hy het vroeër ook reekse oor Mozart en Tsjaikowski aangebied.
Jare gelede reeds het Philip de Vos, samesteller van die reeks, Otto Deutsch se lywige boek van meer as duisend bladsye, Schubert – A Documentary Biography, aangeskaf.
Net sowat 70 van Schubert se briewe het bewaar gebly vergeleke met die honderde van Mozart en duisende van Tsjaikowski. De Vos het gedink dit sou dus byna onmoontlik wees om Schubert as mens vas te vang.
Lees verder: Netwerk24
Kop op ’n blok deur Philip de Vos
Zok deur Julia Donaldson, vertaal deur Philip de Vos
Stokman deur Julia Donaldson, vertaal deur Philip de Vos
Karina M Szczurek: “The Sum of all World Literature is The Grand Story of Love”
by Protea Boekhuis on Aug 14th, 2014 Tweet
“Most of us know what love is. It’s individual and universal. The sum of all world literature is the grand story of love. Love is also science,” writes Karina M Szczurek, author of Invisible Others, on her blog, revealing what she has learned about her brain in love.
Szczurek notes that “scientifically speaking, it seems, there are five main observable components of love” and shares them in a list:
Daniel Hugo: Op 75 hou Philip de Vos Afrikaans vonkelend jonk
by Protea Boekhuis on Jun 17th, 2014 Tweet
Philip de Vos het op 16 Junie, vir Suid-Afrikaners bekend as Jeugdag, 75 jaar oud geword.
Daniel Hugo het ‘n huldeblyk aan De Vos geskryf waarin hy hom vereer vir sy ewige jeugdelikheid: “Al is De Vos ook hoe veelsydig as kinder- en jeugboekskrywer, limeriekmaker, vertaler, sanger en fotograaf (van bekendes in die kunstewêreld), neem hy homself nie te ernstig op nie. Maar daar is duisende ­ernstige lesers wie se lewens deur sy boeke verryk is. En op 75 hou hy die Afrikaanse letterkunde steeds vonkelend jonk.”
Lees die volledige artikel:
16 Junie is Jeugdag, en ’n meer gepaste verjaardag kan daar nie vir Philip de Vos, die ewig jeugdige, wees nie.
Hy het ’n reuse-bydrae tot die Afrikaanse letterkunde gemaak, deurdat hy ’n broodnodige speelsheid en sprankel daaraan gegee het in ’n tyd toe die meeste skrywers diep gewroeg het oor die land en die lewe. Dit was die era van gekwelde ­geskrifte oor die grensoorlog en gay-wees.
Volledige huldeblyk: Die Burger
Kop op ‘n blok deur Philip de Vos
Philip de Vos deel foto’s wat hy oor die jare van Hennie Aucamp geneem het
by Protea Boekhuis on Jun 9th, 2014 Tweet
“In Hennie se teenwoordigheid het ek eintlik ‘n bietjie dom gevoel en het altyd gedink hy is veels te slim vir my. En dit is miskien die rede waarom ek nie skrywersvriende het nie. Ek is altyd bang hulle gaan my slim vrae vra wat ek nie verstaan nie. Vir Hennie onthou ek daarom eintlik maar net uit die foto’s wat ek oor die jare geneem het.”
Só skryf Philip de Vos in sy jongste blog-inskrywing op Versindaba oor ‘n gesprek wat hy onlangs met Joan Hambidge oor Hennie Aucamp gehad het. Hy deel ook vyf foto’s wat hy oor die jare van die ontslape Aucamp geneem het:
Volledige artikel en nog foto’s: Versindaba
Philip de Vos: “Alles wat ek doen, is speel”
by Protea Boekhuis on May 29th, 2014 Tweet
“Alles wat ek doen, is speel.” Só het Philip de Vos onlangs in ‘n onderhoud aan Nelia Richter gesê toe sy by hom gaan aanklop het om te hoor hoe dit deesdae met hom gaan en waarmee hy homself so jonk en besig hou. De Vos verjaar op 16 Junie en word dan 75 jaar oud. “Ek neem myself nie te ernstig op nie. Ek hoop ook ek laat mense lag, hoewel ek myself nie altyd kan laat lag nie.”
De Vos gesels skertsend oor sy groot oeuvre – wat onder meer liedtekste, foto’s, verse, vertalings en radioprogramme insluit – en die dinge wat sy hart gesonder laat klop. Hy noem dat hy so lank as wat hy kan nog wil aanhou skryf en foto’s neem: “Ek moet aanhou. Jy kan nie net sit en wag vir die dood nie.”
Op sy publikasielys staan 25 boeke, sowat 50 rymvertalings en twee radioreekse oor komponiste, en verse wat hy vir klassieke musiekwerke soos Pieter en die wolf, Saint-Saëns se Karnaval van die diere, Moessorgski se Prente by ’n uitstalling en Robert Schumann se Tonele uit kindertyd geskryf het – nie sleg vir iemand wie se eerste boek op 45 verskyn het nie.
Oor die stewige handvol pryse, onder meer die Eugène Marais- en M.E.R.-pryse, asook ’n internasionale Ibby-prys vir Die spree met foete, ’n vertaling van Annie M.G. Schmidt se versies, staan hy nie graag stil nie. “Ag, dis nie vreeslik belangrik nie,” verander hy vinnig die onderwerp.
Vincent van Gogga deur Philip de Vos
Mallemeuleman deur Philip de Vos
Wolfgang Amadeus Muis deur Philip de Vos
Belladonna, Prima Donna deur Philip de Vos